
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Michalovce 7C/58/2025 7725203344 08. 07. 2026 JUDr. Milan Mitterpák ECLI:SK:OSMI:2026:7725203344.2
ROZSUDOK V MENE SLOVENSKEJ REPUBLIKY Okresný súd Michalovce sudca JUDr. Milan Mitterpák v spore žalobcu: Krajská zdravotní, a.s., IČO: 25488627, Sociální péče 3316/12A, 401 13 Ústí nad Labem, Česká republika proti žalovanému: A. B., nar. X.X.XXXX, C. XX/XXX, XXX XX D. E. o zaplatenie 84 292,39 Kč s príslušenstvom, takto rozhodol: I. Z r u š u j e sa Platobný rozkaz Okresného súdu Michalovce, č. k. 7C 58/2025- 30 zo dňa 14. 11. 2025 v plnom rozsahu. II. Žalovaný j e p o v i n n ý zaplatiť žalobcovi sumu 84 292,39 Kč, úrok z omeškania vo výške 8,5 % ročne zo sumy 444,22 Kč od 27.11.2021 do zaplatenia, úrok z omeškania vo výške 15 % ročne zo sumy 32 898,20 Kč od 01.08.2020 do zaplatenia, úrok z omeškania vo výške 15 % ročne zo sumy 26 173,53 Kč od 16.09.2022 do zaplatenia, úrok z omeškania vo výške 15 % ročne zo sumy 4 863,00 Kč od 10.03.2023 do zaplatenia, úrok z omeškania vo výške 15 % ročne zo sumy 3 275,34 Kč od 25.05.2023 do zaplatenia, úrok z omeškania vo výške 15 % ročne zo sumy 5 988,20 Kč od 19.10.2023 do zaplatenia, úrok z omeškania vo výške 14,75 % ročne zo sumy 3 318,00 Kč od 10.03.2024 do zaplatenia, úrok z omeškania vo výške 14,85 % ročne zo sumy 6 801,90 Kč od 22.06.2024 do zaplatenia, úrok z omeškania vo výške 12% ročne zo sumy 530,00 Kč od 05.01.2025 do zaplatenia a to všetko do 3 dní odo dňa právoplatnosti tohto rozsudku. III. Žalobcovi súd p r i z n á v a nárok na náhradu trov konania voči žalovanému v plnom rozsahu s tým, že o výške náhrady trov konania bude rozhodnuté samostatným uznesením po právoplatnosti rozsudku. odôvodnenie: 1. Dňa 8. 9. 2025 bola na Okresnom súde Michalovce podaná žaloba, ktorou si žalobca uplatňoval voči žalovanému zaplatenie sumy 84 292,39 Kč s príslušenstvom. Žalobca svoju žalobu odôvodnil tým, že dňa 27. 10. 2021 bola žalovanému vystavená žalobcom faktúra č. 3020000988 na čiastku 444,22 Kč za poskytnutie zdravotnej starostlivosti – vyšetrenie na Lekárskej službe prvej pomoci, všeobecným lekárstvom dňa 16. 9. 2021 v odštepnom závode žalobcu – Krajskej zdravotní, a. s. – v Nemocnici Chomutov, o. z.. Splatnosť faktúry nastala dňa 26. 11. 2021. Dňa 30. 6. 2022 bola žalovanému vystavená žalobcom faktúra č. 3020001059 na čiastku 32 898,20 Kč za hospitalizáciu a poskytnutú zdravotnú starostlivosť v rámci chirurgického oddelenia v období od 7. 3. do 18. 3. 2022 a to vyšetrenie na chirurgickom oddelení - odborná ambulancia. V období od 22. 3. – 31. 3. 2022 v odštepnom závode žalobcu – Krajské zdravotní a. s. – v Nemocnici Chomutov. Splatnosť faktúry nastala dňa 30. 6. 2022. Dňa 16. 8. 2022 bola žalovanému žalobcom vystavená faktúra č. 3010049658 na čiastku 26 173,53 Kč za hospitalizáciu a poskytnutú zdravotnú starostlivosť v rámci interného oddelenia v období 11. 8. do 16. 8. 2022 a to vyšetrenie na internom oddelení – kardiologii v Nemocnici Chomutov. Splatnosť faktúry nastala dňa 15. 9. 2022. Dňa 2. 3. 2023 bola žalovanému vystavený a odovzdaný doklad č. 8523027515 na čiastku 4 853 Kč za poskytnutú zdravotnú starostlivosť alebo službu nehradenú zo
zdravotného poistenia – doprava a pobyt na protialkoholickej a protitoxikomanickej záchytnej stanici v Nemocnici Teplice. Splatnosť dokladu nastala dňa 9. 3. 2023. Dňa 24. 4. 2023 bola žalovanému vystavená žalobcom faktúra č. 3020001130 na čiastku 3 275,34 Kč za poskytnutú zdravotnú starostlivosť dňa 1. 3. 2023 v Krajskej zdravotní a. s. – v Nemocnici Chomutov. Splatnosť faktúry nastala dňa 24. 5. 2023. Dňa 18. 9. 2023 bola žalovanému vystavená žalobcom faktúra č. 33020001159 na čiastku 5 988,20 Kč za poskytnutie zdravotnej starostlivosti - CT vyšetrenia na urgentnom príjme dňa 2. 9. 2023 v Krajskej zdravotní a. s. – Nemocnici Chomutov. Splatnosť faktúry nastala dňa 18. 10. 2023. Dňa 8. 2. 2024 bola žalovanému vystavená žalobcom faktúra č. 3020001198 na čiastku 3 318,- Kč za poskytnutú zdravotnú starostlivosť – cielené vyšetrenie praktickým lekárom dňa 25. 1. 2024 v Krajskej zdravotní a. s. – Nemocnica Chomutov. Splatnosť faktúry nastala dňa 9. 3. 2024. Dňa 22. 5. 2024 bola žalovanému vystavená žalobcom faktúra č. 3020001230 na sumu 6 801,90 Kč za poskytnutú zdravotnú starostlivosť – komplexné vyšetrenie lekárom urgentného príjmu a CT vyšetrenia dňa 9. 5. 2024 v odštepnom závode žalobcu Krajskí zdravotní a. s. v Nemocnici Chomutov. Splatnosť faktúry nastala dňa 21. 6. 2024. Ďalej boli za obdobie od 11. 12. 2015 do 9. 5. 2024 žalovanému vystavené doklady za regulačné poplatky vyúčtované na základe zákona č. 48/1997 Sb. o verejnom zdravotnom poistení za poskytnuté lekárske pohotovostné služby v dňoch ich vystavenia v celkovej sume 530,- Kč. Dňa 20. 9. 2023 a 19. 12. 2024 bola žalovanému zaslaná žalobcom predžalobná výzva, ktorá žalovaným nebola vyzdvihnutá, bola vrátená žalobcovi späť. Zároveň si žalobca uplatnil náhradu konania. 2. Na základe výzvy súdu žalobca upravil úroky z omeškania, ktoré si uplatnil zo sumy 32 898,20 Kč a to od 1. 8. 2022 do zaplatenia nie od 1. 7. 2022 do zaplatenia ako pôvodne si uplatňoval. 3. Okresný súd Michalovce dňa 14. 11. 2025 vydal Platobný rozkaz pod sp. zn. 7C 58/2025, ktorým zaviazal žalovanú na zaplatenie žalovanej sumy s príslušenstvom. 4. Žalovanému bola žaloba doručená podľa § 116 ods. 2 CSP a to vyvesením Oznámenia o podanej žalobe na úradnej tabuli súdu na č. l. 35 spisu. 5. Podľa § 180 CSP súd vykonal pojednávanie v neprítomnosti žalobcu a žalovaného. 6. Súd skúmal otázku právomoci slovenského súdu konať v predmetnej veci, nakoľko na strane žalobcu v danom prípade vystupuje subjekt so sídlom v inom členskom štáte Európskej únie. Súd dospel k záveru, že v zmysle článku 4. odsek I. Nariadenia 1215/2012 je v danej veci daná právomoc súdov Slovenskej republiky na konanie, konkrétne Okresného súdu Michalovce podľa trvalého pobytu žalovaného. Následne sa súd zaoberal aj otázkou určenia rozhodného práva pre posúdenie vzťahov medzi stranami sporu, pričom ustáli, že právo rozhodujúcim pre toto konanie je podľa Nariadenia článku 4., odsek I. písm. b/ účinného pre Českú republiku a Slovenskú republiku od 17. 12. 2009 právo Českej republiky podľa § 15 ods. 16 zákona č. 48/1997 Sb. 7. Podľa § 15 ods. 16 zákona č. 48/1997 Sb. Ze zdravotního pojištění se hradí potraviny pro zvláštní lékařské účely, které jsou úplnou nebo částečnou náhradou výživy u pojištěnců, pro které je tato náhrada indikována s ohledem na jejich zdravotní stav. 8. Podľa § 16a ods. 1 zákona č. 48/1997 Sb. Pojištěnec, anebo za něj jeho zákonný zástupce, je povinen hradit poskytovateli regulační poplatek ve výši 90 Kč za využití lékařské pohotovostní služby nebo pohotovostní služby v oboru zubní lékařství (dále jen „pohotovostní služba“). 9. Podľa § 1968 zákona č. 89/2012 Sb. Pojištěnec, anebo za něj jeho zákonný zástupce, je povinen hradit poskytovateli regulační poplatek ve výši 90 Kč za využití lékařské pohotovostní služby nebo pohotovostní služby v oboru zubní lékařství (dále jen „pohotovostní služba“). 10. Podľa § 1970 zákona č. 89/2012 Sb. Po dlužníkovi, který je v prodlení se splácením peněžitého dluhu, může věřitel, který řádně splnil své smluvní a zákonné povinnosti, požadovat zaplacení úroku z prodlení, ledaže dlužník není za prodlení odpovědný. Výši úroku z prodlení a výši úroku z prodlení s placením pohledávky výživného pro nezletilé dítě, které nenabylo plné svéprávnosti, stanoví vláda nařízením; neujednají-li strany výši úroku z prodlení, považuje se za ujednanou výše takto stanovená.
11. Podľa § 2 ods. 1 zákona č. 351/2013 Sb. Výše úroku z prodlení odpovídá ročně výši repo sazby stanovené Českou národní bankou pro první den kalendářního pololetí, v němž došlo k prodlení, zvýšené o 8 procentních bodů. 12. Podľa § 2 ods. 2 zákona č. 351/2013 Sb. Výše úroku z prodlení s placením pohledávky výživného pro nezletilé dítě, které nenabylo plné svéprávnosti, činí po dobu prvních 6 měsíců prodlení 2,5 promile dlužné částky za každý den prodlení. Po uplynutí této doby se výše úroku z prodlení stanoví podle odstavce 1. 13. Vzhľadom na nemožnosť doručenia skôr uvedeného Platobného rozkazu tunajšieho súdu žalovanému, výrokom I. tohto rozsudku bol podľa § 266 ods. 3 CSP zrušený Platobný rozkaz v plnom rozsahu. 14. Vykonaným dokazovaním, oboznámením sa so žalobou žalobcu na č. l. 1-2 spisu, osobnými účtami – podkladmi pre fakturáciu žalovaného na č. l. 3, 5, 9-10, 13, 17, 19, vyúčtovaniami regulačného poplatku na č. l. 21 – 23, faktúrou č. 3020000988 na č. l. 4 spisu, faktúrou č. 3020001059 na č. l. 8 spisu, faktúrou č. 3010049658 na č. l. 11 spisu, faktúrou č. 3020001130 na č. l. 14 spisu, faktúrou č. 3020001159 na č. l. 16 spisu, faktúrou č. 3020001198 na č. l. 18 spisu, faktúrou č. 3020001230 na č. l. 20 spisu mal súd za preukázané, že žaloba žalobcu je dôvodná. 15. Žalobca skôr uvedenými jednotlivými faktúrami, ktoré vychádzali z osobného účtu žalovaného a vyúčtovaniami regulačného poplatku preukázal poskytnutie lekárskej starostlivosti žalovanému, ktoré následne vyčíslil v rámci predložených a vyúčtovaných faktúr a vyúčtovaných jednotlivých poplatkov, ktoré žalovaný napriek výzve žalobcu, ktorá bola žalovanému doručovaná v dňoch 20. 9. 2023 a 19. 12. 2024 žalovaný doposiaľ žalobcovi nezaplatil. 16. Vzhľadom na takto zistený skutkový stav súd zaviazal žalovaného na zaplatenie žalovanej sumy 84 292,39 Kč / súčasťou tejto sumy je aj suma 530,- Kč za lekárske pohotovostné služby / v zmysle výroku II. tohto rozsudku. 17. Vzhľadom na skutočnosť, že žalovaný sa preukázateľne dostal s úhradou svojho dlhu do omeškania o úroku z omeškania súd rozhodol podľa § 1970 OZ a Nariadenia vlády č. 180/2013 Sb. a to odo dňa nasledujúceho po splatnosti jednotlivých faktúr. 18. O trovách konania súd rozhodol podľa § 255 ods. 1 CSP a úspešnému v spore žalobcovi súd priznal nárok na náhradu trov konania voči žalovanému v plnom rozsahu s tým, že o výške náhrady trov konania bude rozhodnuté podľa § 262 ods. 2 CSP. Poučenie: Proti tomuto rozsudku možno podať odvolanie v lehote 15 dní odo dňa jeho doručenia na Okresný súd Michalovce. Odvolanie podané v listinnej podobe treba predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší subjekt dostal jeden rovnopis s prílohami. Ak sa nepredloží potrebný počet rovnopisov a príloh, súd vyhotoví kópie podania na trovy toho, kto podanie urobil. V odvolaní sa popri všeobecných náležitostiach podania (§ 127 C.s.p.) uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že: a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces,
c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania.

Zdroj: KAUZIS.SK – https://www.kauzis.sk/judikatura/r/ECLI:SK:OSMI:2026:7725203344.2 (dáta aktuálne k 14. 11. 2026). Záväzné je znenie zverejnené súdom.




